Fluoridna kiselina

Fluoridna kiselina je vodeni rastvor fluorovodika. To je bezbojna pušljiva tečnost, jako korozivna i nagrizajuća. Rastvara većinu metala (osim zlata i platine), staklo, organske materije. Njene zagušljive pare su jako opasne.

Osobine

Fluoridna kiselina ima sposobnost da rastvara staklo, reakcijom sa silicij-dioksidom, glavnom komponentom stakla:
SiO2  +  4HF → SiF4  + 2H2O
Zbog ove osobine, fluoridna kiselina se ne smije držati u staklenom posuđu, već u polietilenskim ili teflonskim posudama.
Fluoridna kiselina disocira po reakciji:
HF + H2O → H3O+ + F−
Kada se koncentracija približava 100%, dolazi do povećanja kiselosti zbog reakcije:
2HF  →  H+ + FHF−

Upotreba

Koristi se u industriji stakla i za čišćenje metala. U industriji čeličnih odliva se koristi za čišćenje i uklanjanje pijeska. Dobija se tretiranjem kalcij-fluorida ili fluorita sumpornom kiselinom.J. A. Vaccari:Materials Handbook, McGraw Hill, 2002 

Sigurnost

Fluoridna kiselina je korozivna i kontaktni otrov. Pri radu sa njom je potreban daleko veći oprez, nego sa ostalim mineralnim kiselinama. Ukoliko dospije na kožu stvara bolne rane, koje teško zarastaju, iako u početku ne djeluju toliko bolno (zbog utjecaja na nervne funkcije). Rane se tretiraju ispiranjem vodom i 2,5%-tnim kalcij-glukonatom u obliku gela.

Reference

Kategorija:Kiseline
Kategorija:Spojevi fluora